Priopćenje za medije:

**Pridružite se danima otvorenih podataka EU-a 2021. i pomognite oblikovati našu digitalnu budućnost**



**Sudjelujte u prvom izdanju dana otvorenih podataka EU-a 2021. od 23. do 25. studenoga 2021. To jedinstveno događanje, koje će biti od posebnog interesa za javni sektor, građane i poduzeća, poslužit će kao centar znanja s fokusom na pogodnosti otvorenih podataka. Saznajte najnovija kretanja i najinovativnija rješenja te pronađite inspiraciju!**

**Ovo internetsko događanje započet će konferencijom o otvorenim podacima i njihovoj vizualizaciji EU DataViz 2021., koja se održava 23. i 24. studenoga. Bit će zaključeno završnicom godišnjeg natjecanja u radu s otvorenim podacima EU Datathon 25. studenoga.**

**Pridružite se ovom događanju i dajte svoj doprinos u oblikovanju naše budućnosti pomoću otvorenih podataka!**

**Sudjelujte kao govornik na konferenciji EU DataViz 2021.**

Tražimo govornike koji će pomoći u izradi iznimno zanimljivog programa konferencije. Jeste li stručnjak za otvorene podatke i/ili vizualizaciju podataka? Potičemo vas da podijelite svoje ideje, uspješne projekte i primjere dobre prakse, koji bi se mogli primijeniti u javnom sektoru EU-a.

Pozdravljamo prijedloge iz cijelog svijeta i sudionike iz svih sektora: akademsku zajednicu, privatni sektor, novinare, vanjske stručnjake za vizualizaciju podataka, institucije EU-a, nacionalne javne uprave i sve druge. Više informacija dostupno je na [internetskim stranicama EU DataViza](https://op.europa.eu/hr/web/eudataviz/).

Prijavite se [ovdje](https://survey.alchemer.eu/s3/90321567/DataViz-submission-form) kao govornik na konferenciji do 21. svibnja 2021.

**Natjecanje EU Datathon 2021.**

Predložite svoju ideju aplikacije temeljene na otvorenim podacima i natječite se za nagradu iz nagradnog fonda koji iznosi 99 000 eura. Pokažite vrijednost otvorenih podataka i njihovu povezanost s prioritetima Europske komisije. Pozdravljamo ideje svih podatkovnih entuzijasta iz cijelog svijeta.

Za više informacija pročitajte [pravila natjecanja](https://op.europa.eu/en/web/eudatathon). Prijavu za sudjelovanje u natjecanju možete poslati do 21. svibnja 2021. [ovdje](https://ec.europa.eu/eusurvey/runner/EU-Datathon-2021-project-descriptions).

**Više informacija**

Dane otvorenih podataka EU-a organizira Ured za publikacije Europske unije uz potporu programa ISA2. Za više informacija pratite [internetske stranice dana otvorenih podataka](https://op.europa.eu/euopendatadays) i Twitter[@ EU\_opendata](https://twitter.com/EU_opendata?ref_src=twsrc%5egoogle|twcamp%5eserp|twgr%5eauthor).

